stanford-oval/wikipedia huggingface dataset:
Daryl Impey

| Daryl Impey |
| --- | --- |
 Daryl Impey Tour de l'Ain -kilpailussa 2011.
Henkilötiedot
Syntynyt: 6. joulukuuta 1984 (ikä 39)
Kansalaisuus:   Etelä-Afrikka
Pyöräilijä
Pituus:  183 cm
Paino:  70 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2007:  MTN-Microsoft
Ammattilaisjoukkue(et)
2008–2009 2010 2011 2011 2012–2020 2021–2023:  Barloworld Team RadioShack MTN Qhubeka Team NetApp Orica/Mitchelton-Scott  Israel – Premier Tech
Suurimmat voitot
 Tour Down Under 2018, 2019 Turkin ympäriajo 2009 Ranskan ympäriajo, etappi Baskimaan ympäriajo, 2 etappia Katalonian ympäriajo, etappi Critérium du Dauphiné, pistekilpailu 2018, etappi Afrikan kisat, kultaa maantieajossa 2007  Maantieajon Etelä-Afrikan-mestaruus 2018−2019  Aika-ajon Etelä-Afrikan-mestaruus 2011, 2013–2020 
Aiheesta muualla
www.darylimpey.com
| Mitalit> Maa:  Orica.Miesten maantiepyöräily.MM-kilpailut  | Mitalit> Maa:  Orica.Miesten maantiepyöräily.MM-kilpailut  | Mitalit> Maa:  Orica.Miesten maantiepyöräily.MM-kilpailut  | Maa:  Orica> Miesten maantiepyöräily. |
| --- | --- | --- | --- |
|  Hopeaa |  Firenze 2013 | joukkueaika-ajo |  |
|  Pronssia |  Doha 2016 | joukkueaika-ajo |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | maantieajo |  |
Daryl Impey (s. 6. joulukuuta 1984 Johannesburg) on eteläafrikkalainen maantiepyöräilijä. Hän aloitti ammattilaisuransa Barloworld-joukkueessa 2008–2009, edusti Team RadioShackia 2010, MTN Qhubekaa ja Team NetAppia 2011, Orica/Mitchelton-Scott-tallia 2012–2020 ja viimeisillä ammattilaiskausillaan 2021–2023 Israel Start-Up Nation / Israel – Premier Tech -joukkuetta. Aktiiviuransa jälkeen hän  on työskennellyt apulaisjoukkueenjohtajana Israel – Premier Techissä.
Impey voitti Turkin ympäriajon 2009, vaikka kaatui viimeisen etapin loppuhetkillä ja jäi 20 minuutiksi makaamaan maahan ennen kuin pystyi jatkamaan maaliin. Barloworld-tallin mukaan häneltä murtui kaksi selkänikamaa. Monet katsoivat Theo Bosin aiheuttaneen kolarin työntämällä Impeyn päin tietä reunustaneita aitoja. Bos sai kuukauden kilpailukiellon.
Impeyn talli Orica-GreenEDGE voitti Ranskan ympäriajossa 2013 neljäntenä etappina ajetun joukkueaika-ajon. Impey sai seuraavan etapin jälkeen kokonaiskilpailun johtajan maillot jaune -paidan haltuunsa ensimmäisenä afrikkalaispyöräilijänä. Hän piti paitaa kahden etapin ajan. Hän voitti Tour Down Underin kokonaiskilpailun 2018 jättäen Richie Porten tasa-ajalla toiseksi. Hän voitti Tour Down Underin myös 2019, tällä kertaa 13 sekunnin erolla Porteen.
Saavutuksia

Lähteet: Cyclingbase, Cycling Archives, Pro Cycling Stats
Clank

Clank on pelihahmo videopelisarjasta Ratchet & Clank. Clank on pieni robotti, joka seikkailee galakseissa ystävänsä Ratchetin kanssa. Clankilla on myös oma videopeli Secret Agent Clank, jossa hänen pitää pelastaa Ratchet vankilasta, kun hänet pidätetään laittomasti epämääräisissä olosuhteissa epäiltynä Äärettömyyden silmä-nimisen timantin varastamisesta. Clankin ääninäyttelijä on David Kaye.
Aino Ruotanen

Aino Ruotanen on suomalainen kanteletaiteilija, laulaja, säveltäjä ja pedagogi.
Ruotanen on valmistunut musiikkipedagogiksi Karelia-ammattikorkeakoulusta 2013 ja vuonna 2017 musiikin maisteriksi Global Master -maisteriohjelmasta (Royal Academy of Music, Aarhus/Sibelius-Akatemia). Lisäksi hän on opiskellut Malmö Music Academyn maailmanmusiikkilinjalla. Ruotanen on kotoisin Rääkkylästä, joka on tunnettu kansanmusiikkipaikkakunta. Urallaan hän on esiintynyt muun muassa Suomessa, Ruotsissa, Norjassa, Tanskassa, Saksassa, Virossa, Venäjällä, Kirgisiassa, Japanissa, Senegalissa ja Ghanassa.
Ruotanen soittaa muun muassa kokoonpanoissa Aino & Miihkali (perustajajäsen), Uniruukki (perustajajäsen) ja Afrotysonia. Lisäksi hän on Väki-kollektiivin perustajajäsen. Sävellys- ja esiintymistyön lisäksi Ruotanen työskentelee soitonopettajana.
Uniruukki

Uniruukki on Aino Ruotasen vuonna 2010 Joensuussa perustama yhtye, jonka jäsenet Ruotasta lukuun ottamatta ovat vaihdelleet vuosien varrella. Uniruukki julkaisi ensimmäisen albuminsa 2015.
Kanteleliitto valitsi Uniruukin vuoden yhtyeeksi 2016.
Aino & Miihkali

Aino & Miihkali on Aino Ruotasen ja Miihkali Jaatisen vuonna 2017 perustama duo, joka aloitti toimintansa Tanskassa. Vuonna 2019 duo julkaisi ensimmäisen albuminsa, jolla kuullaan pääasiassa Ruotasen säveltämiä ja sanoittamia kappaleita.
Duossa Ruotanen laulaa sekä soittaa kanteletta luoden äänimaailmoja liveluuppauksen avulla.
Aino & Miihkali -duo valittiin Kansanmusiikkiliiton tammikuun 2023 kiertueyhtyeeksi. Aikaisemmin kokoonpano on kiertänyt Suomessa, Tanskassa ja Saksassa. Duo on esiintynyt useaan otteeseen Palefacen kanssa, esimerkiksi YLEn Puoli Seitsemän Hyvä Joulumieli -erikoislähetyksessä 2021 sekä Vasemmistoliiton striimatussa vappukonsertissa 2020.
Huhtikuussa 2023 Karkkilan kaupunki tiedotti yhteistyöstä Aino & Miihkali -duon kanssa. Duo alkaa järjestää monitaiteisia klubi-iltoja, joilla vuonna 2023 vierailevat esimerkiksi muusikot Heikki Salo ja Mari Rantasila sekä varjoteatteritaiteilija Elviira Davidow. Karkkila tavoittelee yhteistyöllä eri taiteenalojen saatavuutta ja tarjontaa sekä kaupungin tunnettavuutta. Aino Ruotanen ja Miihkali Jaatinen ovat saaneet klubille Musiikin edistämissäätiön avustusta ja ovat kertoneet haluavansa luoda paikallisen ja kestävän kulttuuritapahtumakonseptin.
Väki-kollektiivi

Aino Ruotanen ja tanssitaiteilijat Veera Snellman ja Johanna Karlberg perustivat Väki-kollektiivin vuonna 2022. Ruotanen toimii kollektiivissa muusikko-säveltäjänä. Ryhmän ensimmäinen tuotanto oli päiväkoteja kiertänyt tanssi- ja musiikkiteos Vieras väki. Kollektiivi kertoo pyrkivänsä edistämään taiteen saavutettavuutta viemällä taidetta ihmisten, ”kaikenlaisen väen” luo.
Levytyksiä

Uniruukki: Uniruukki (2015)
Siri's Runaway (2018, single)
Fireworks (2019, single)
Aino & Miihkali: Aino & Miihkali (2019)
Aino & Miihkali: Akileijat (2022, single)
Yksityiselämä

Aino Ruotasen kumppani on muusikko Miihkali Jaatinen.
Aiheesta muualla

Aino Ruotasen kotisivut
Aino & Miihkali -yhtyeen kotisivut
Afrotysonian kotisivut
Väki-kollektiivin kotisivut
Daniel Rákos

| Daniel Rákos |
| --- | --- |

Henkilötiedot
Syntynyt: 25. toukokuuta 1987 (ikä 37) Pardubice, Tšekkoslovakia
Kansalaisuus:   Tšekki
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  92 kg
Seura
Seura:  HC Kometa Brno
Sarja:  Extraliga
Pelinumero:  61
Pelaajaura
Pääsarjaura:  2007–
Daniel Rákos (s. 25. toukokuuta 1987 Pardubice) on tšekkiläinen jääkiekkoilija, pelipaikaltaan hyökkääjä. Hän edustaa Tšekin Extraligassa pelaavaa HC Kometa Brnoa. Rákos laukoo vasemmalta.
Ura > Seuraura

Rákos debytoi Tšekin Extraligassa kaudella 2007–2008 HC Pardubicen joukkueessa. Hän teki debyyttikaudellaan yhden maalin ja keräsi 27 rangaistusminuuttia pelaamassaan 16 ottelussa. Seuraavalla kaudella Rákos pelasi 44 ottelua tehopistein 2+4=6 keräten 12 rangaistusminuuttia. Kaudella 2009–2010 hän voitti Pardubicen paidassa Tšekin mestaruuden. Pudotuspeleissä Rákos pelasi 13 ottelua tehden neljä maalia.
Rákos siirtyi kaudella 2012–2013 HC Ocelaři Třinecin joukkueeseen. Samalla kaudella hän rikkoi ensimmäisen kerran 20 tehopisteen rajapyykin pelaamalla 50 ottelua tehopistein 10+10=20 keräten 46 rangaistusminuuttia. Pudotuspeleissä Rákos pelasi 13 ottelua tehopistein 1+8=9 keräten 16 rangaistusminuuttia. Hän voitti kauden päätteeksi Tšekin mestaruuden. Rákos edusti HC Ocelaři Třineciä seuraavat viisi kautta, kunnes hän siirtyi HK Hradec Královén joukkueeseen kaudella 2018–2019. Hänet valittiin joukkueen varakapteeniksi. Rákos pelasi Hradec Královén joukkueessa seuraavat kaksi kautta, kunnes hän siirtyi HC Kometa Brnon joukkueeseen kauden 2019–2020 lopulla.
Ura > Maajoukkueura

Rákos on edustanut Tšekin maajoukkuetta alle 20-vuotiaiden MM-kilpailuissa 2007, joissa hän pelasi kuusi ottelua ilman tehopisteitä keräten neljä rangaistusminuuttia sekä alle 18-vuotiaiden MM-kilpailuissa 2005, joissa hän keräsi kaksi syöttöpistettä ja neljä rangaistusminuuttia pelaamassaan seitsemässä ottelussa.
Davinson Sánchez

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. kesäkuuta 1996 (ikä 28)
Syntymäpaikka: Caloto, Cauca, Kolumbia
Pelipaikka: puolustaja
Pituus: 187 cm
Seura
Seura: Tottenham Hotspur
Pelinumero: 6
Junioriseurat
−2013: CD América de Cali
2013−2014: Atlético Nacional
Seurat
| Vuodet | Seura | O | (M) |
| 2014−2016 | Atlético Nacional | 26 | (0) |
| 2016−2017 | Ajax | 32 | (6) |
| 2017− | Tottenham Hotspur | 142 | (3) |
Maajoukkue
| 2013 | Kolumbia U17 | 2 | (0) |
| 2014−2015 | Kolumbia U20 | 14 | (0) |
| 2016 | Kolumbia U23 | 2 | (0) |
| 2016− | Kolumbia | 54 | (1) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2023.  Maajoukkueuran tilastot päivitetty 1. heinäkuuta 2023.
Davinson Sánchez (s. 12. kesäkuuta 1996 Caloto, Cauca) on kolumbialainen jalkapalloilija, joka edustaa Englannin Valioliigassa pelaavaa Tottenham Hotspuria ja on pelipaikaltaan keskuspuolustaja.
Seurajoukkueura

Sánchez aloitti ammattilaisuransa kotimaansa Atlético Nacionalissa 2014−2016. Hän pelasi kaikki 14 ottelua seuran voittaessa Copa Libertadoresin 2016. Hän siirtyi viiden miljoonan euron siirtosummalla AFC Ajaxiin kesällä 2016. Hän pelasi seuraavan kauden aikana 32 Eredivisien ottelua, joissa teki kuusi maalia. Hän debytoi myös Mestarien liigan karsinnoissa ja Eurooppa-liigassa.
Sánchez siirtyi 40 miljoonalla eurolla Englannin Valioliigan Tottenhamiin kesällä 2017. Kuudella ensimmäisellä Spurs-kaudellaan hän on pelannut yhteensä 142 valioliigaottelua ja tehnyt kolme maalia. Kausittain hän on pelannut 18–31 ottelua. Mestarien liigassa hän on pelannut 23 ottelua, Eurooppa-liigassa seitsemän ja Konferenssiliigassa kolme ottelua. Kauden 2018−2019 tappiollisessa Mestarien liigan finaalissa hän istui vaihdossa.
Maajoukkueura

Sánchez pelasi Kolumbian kaikki neljä ottelua alle 20-vuotiaiden MM-kilpailuissa 2015. Ensimmäisen A-maaottelunsa hän pelasi MM-karsintaottelussa Argentiinaa vastaan marraskuussa 2016. Hän pelasi Kolumbian kaikki neljä ottelua MM-kilpailuissa 2018. Copa Américassa 2019 hän pelasi kolme ottelua. Copa Américassa 2021 hän pelasi kultaa voittaneen Kolumbian kaikissa seitsemässä ottelussa. Ensimmäisen maaottelumaalinsa hän teki Paraguayta vastaan marraskuussa 2022.
Alycia Debnam-Carey

| Alycia Debnam-Carey |
| --- | --- |
 Debnam-Carey Comic-Conissa vuonna 2015.
Henkilötiedot
Koko nimi:  Alycia Jasmin Debnam-Carey
Syntynyt: 20. heinäkuuta 1993 (ikä 31) Sydney, Australia
Ammatti:  näyttelijä
Näyttelijä
Taiteilijanimet:  Alycia Debnam Carey
Aktiivisena:  2003–
Merkittävät roolit:  Lexa (Eloonjääneet) Alicia Clark Fear the Walking Dead
Palkinnot
 2015 E! Online Best. Ever. TV. Awards: – Best Kiss – Best Guest Star 
Aiheesta muualla
IMDb 
Elonet
AllMovie
Alycia Jasmin Debnam-Carey (s. 20. heinäkuuta 1993 Sydney, Australia) on australialainen näyttelijä. Hänet tunnetaan parhaiten elokuvista Myrskyn silmässä (2014) ja The Devil's Hand (2014) sekä Lexan roolistaan sarjassa Eloonjääneet.
Varhainen elämä

Debnam-Carey valmistui Newtown High School of the Performing Arts -taidekoulusta vuonna 2011. Viimeisenä vuotena hän sai HSC-testeistä todella hyvät tulokset. Debnam-Carey on lisäksi opiskellut lyömäsoittajaksi.
Näyttelijän ura

Debnam-Carey sai ensimmäisen näyttelijäroolinsa kahdeksanvuotiaana Rachel Wardin palkintoja voittaneessa lyhytelokuvassa Martha’s New Coat. Vuonna 2006 hän vieraili televisiosarjassa McLeodin tyttäret, ja vuonna 2008 hän esiintyi ensimmäisessä täyspitkässä elokuvassaan, Dream Lifessa.
Debnam-Carey matkusti Hollywoodiin 18-vuotiaana, jolloin hänestä tuli nuorin näyttelijä ABC1:n Next Stop Hollywood -dokumenttisarjassa. Vuonna 2014 hän esiintyi ensimmäisessä suuressa roolissa katastrofielokuvassa Myrskyn silmässä. Tuon jälkeen hän sai The CW -kanavan Eloonjääneet-sarjasta Lexan roolin. Debnam-Carey on saanut kaksi palkintoa roolistaan sarjassa.
Joulukuussa 2014 ilmoitettiin Debnam-Careyn saaneen roolin Fear the Walking Dead -televisiosarjasta, joka on spin-off The Walking Deadistä.
Vuonna 2015 Debnam-Carey teki ensimmäisen keskusteluohjelmavierailun Jimmy Kimmel Live! -ohjelmassa. Saman vuoden lopulla kerrottiin Debnam-Carey saaneen pääroolin trilleristä Friend Request (aikaisemmin nimellä Unfriend).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2003 | Martha's New Coat | Martha's New Coat | Elsie |  |
| 2008 | Jigsaw Girl | Jigsaw Girl | Caitlyn | Lyhytelokuva |
| 2010 | At the Tattooist | At the Tattooist | Jane | Lyhytelokuva |
| 2011 | The Branch | The Branch | itsenään | Lyhytelokuva |
| 2014 | Myrskyn silmässä | Into the Storm | Kaitlyn Johnston |  |
| 2014 | The Devil's Hand | The Devil's Hand | Mary | Muut nimet: Where the Devil Hides, The Devil's Rapture ja The Occult. |
| 2016 | Friend Request | Friend Request | Laura | Alkuperäinen nimi Unfriend. |
| 2016 | Liked | Liked | Roxy |  |

Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2006 | McLeodin tyttäret | McLeod's Daughters | Chloe Sanderson | Jakso: Second Best |
| 2008 | Dream Life | Dream Life | Cassie | Televisioelokuva |
| 2010 | Resistance | Resistance | Genevieve ”Gen” Leone | Peruutettu sarja |
| 2010 | Tanssiakatemia | Dance Academy | Mia | Jakso: Perfection |
| 2013 | Next Stop Hollywood | Next Stop Hollywood | itsenään | 6 jaksoa |
| 2014 | Galyntine | Galyntine | Essin | Peruutettu sarja |
| 2014– | Eloonjääneet | The 100 | Lexa | Kaudet 2-3 |
| 2015 | Fear the Walking Dead | Fear the Walking Dead | Alicia Clark |  |
Palkinnot ja ehdokkuudet

| Vuosi | Palkinto | Kategoria | Teos | Lopputulos | Lähde |
| --- | --- | --- | --- | --- | --- |
| 2015 | MTV Fandom Awards | Ship of the Year (yhdessä Eliza Taylorin kanssa) | Eloonjääneet | Ehdokkuus |  |
| 2015 | E! Online Best. Ever. TV. Awards | Best Kiss (yhdessä Eliza Taylorin kanssa) | Eloonjääneet | Voitto |  |
| 2015 | E! Online Best. Ever. TV. Awards | Best Guest Star | Eloonjääneet | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Alycia Debnam-Carey Internet Movie Databasessa. (englanniksi)
Alycia Debnam-Carey Allmoviessa (englanniksi)
Alycia Debnam-Carey Twitterissä
DjVu

| DjVu |
| --- | --- |

Tiedostopääte:  .djvu, .djv
Mediatyyppi:  image/vnd.djvu, image/x-djvu
Tyypin koodi:  DJVU
Kehittäjä:  AT&T Research
Lyhenne:  DjVu
DjVu (lausutaan déjà vu) on vapaa tiedostomuoto, joka on suunniteltu skannatuille kuville, erityisesti tekstiä tai viivoja sisältäville kuville. Tiedostomuodon ominaisuuksia on esimerkiksi kuvan eri kerrosten, kuten tekstin, kuvien ja taustan erottaminen toisistaan, progressiivinen lataus, aritmeettinen koodaus ja mahdollisuus pakata kuvia häviöllisesti. DjVu:lla voidaan pakata kuvia samalla tavalla kuin PDF:lläkin, mutta DjVu:lla pakatut kuvat vievät yleensä vähemmän tilaa. DjVu-tiedostomuoto tukee tekstintunnistusta.
DjVu-tiedostomuodon kehittivät Yann Le Cun, Léon Bottou, Patrick Haffner ja Paul G. Howard. He työskentelivät AT&T Laboratories -yhtiössä.
Wikimedia Commonsissa on kuvia tai muita tiedostoja aiheesta .
Djahanka

| Djahanka |
| --- | --- |
Muu nimi:  jahanka, jahanque
Tiedot
Alue:   Guinea
Puhujia:  29,500
Kirjaimisto:  arabialainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  mandelaiset kielet
ISO 639-3:  jad
 Ohje 
Djahanka on Guineassa puhuttu mandelainen kieli. Se on läheistä sukua mandinkan kielelle ja eri murteiden jako näiden kielten välillä ei ole yksikäsitteistä. Ethnologue laskee Senegalissa ja Guinea-Bissaussa puhutun djahankan yhdeksi mandinkan alle luokiteltavan länsimaninkakaknin kielen murteeksi, kun taas Guinean djahanka on oma erillinen kielensä. Guinean djahankaa puhuu äidinkielenään 29 500 ihmistä.
Desloratadiini

| --- | --- |

Desloratadiini
Systemaattinen (IUPAC) nimi
8-kloori-11-piperidin-4-ylideeni-5,6-dihydrobentso[1,2]syklohepta[2,4-b]pyridiini
Tunnisteet
CAS-numero: 100643-71-8
ATC-koodi: R06AX27
PubChem CID: 124087
DrugBank: DB00967
Kemialliset tiedot
Kaava: C19H19N2Cl 
Moolimassa: 310,82
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 85%
Metabolia: Hepaattinen
Puoliintumisaika: 27 h
Ekskreetio: Virtsan ja ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Desloratadiini on antihistamiiniaineisiin luettava allergialääke. Se on likeistä sukua loratadiinille, jonka aktiivinen metaboliitti eli aineenvaihduntatuote desloratadiini on. Desloratadiinia myydään Suomessa valmistenimillä Aerius, Azomyr, Caredin, Dasselta, Desloratadin, Desloratadine, Deslox, Destamin, Flunise, Kevenix ja Neoclarityn.
Aiheesta muualla

http://www.laakeohje.fi/catalog/public/Search.do?inc=DESLORATADIINI
http://spc.fimea.fi/indox/nam/html/nam/humpil/7/13709697.pdf (Arkistoitu – Internet Archive) (Pdf-tiedosto)
PubChem: Desloratadine (englanniksi)
Human Metabolome Database (HMDB): Desloratadine (englanniksi)
DrugBank: Desloratadine (englanniksi)
Kyoto Encyclopedia of Genes and Genomes (KEGG): Desloratadine (englanniksi)
ChemBlink: Desloratadine (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Aleksei Vorobjov

| Aleksei Vorobjov |
| --- | --- |
 Aleksei Vorobjov vuonna 2011
Henkilötiedot
Syntynyt: 19. tammikuuta 1988 (ikä 36) Tula, Neuvostoliitto
Ammatti:  laulaja, näyttelijä
Muusikko
Taiteilijanimi:  Alex Sparrow
Tyylilajit:  popmusiikki
Soittimet:  laulu
Levy-yhtiöt:  Universal Music Russia
Aiheesta muualla
www.alekseyvorobyov.ru
  [ Muokkaa Wikidatassa ] [ ohje ]  
Aleksei Vladimirovitš Vorobjov (ven. Алексей Владимирович Воробьёв, taiteilijanimeltään Alex Sparrow; s. 19. tammikuuta 1988 Tula) on venäläinen laulaja ja näyttelijä. Hän edusti Venäjää vuoden 2011 Eurovision laulukilpailussa Saksan Düsseldorfissa kappaleella ”Get You”.
Vorobjovin taiteilijanimi Alex Sparrow tulee hänen nimensä englanninkielisestä käännöksestä. Sparrow ja Vorobjov tarkoittavat varpusta.
Ura > Laulajana

Vorobjov on osallistunut monta kertaa Venäjän euroviisukarsintoihin. Hän edusti Venäjää vuoden 2011 Eurovision laulukilpailussa Düsseldorfissa kappaleella ”Get You”. Hän sijoittui finaalissa kuudenneksitoista. Vorobjov on voittanut myös Venäjän X Factorin.
Ura > Näyttelijänä

Vorobjov näytteli ensimmäisen roolinsa vuonna 2006. Vuonna 2015 hän esittää amerikkalaisessa kauhufilmissä The Vatican Tapes Dr. Kulikia. Hänellä on myös monia muita rooleja näyttelijänuransa aikana.
Muuta

Vorobjov joutui tammikuussa 2013 vakavaan auto-onnettomuuteen Los Angelesissa. Hän sai onnettomuudessa aivovamman, josta hän on kuitenkin kuntoutunut ja palannut laulamisen ja näyttelemisen pariin.
Käännös suomeksi
Aamu Korhonen

| Aamu Korhonen |
| --- | --- |
 Aamu Korhonen vuonna 2004 Camilla Mustavaaran ja Ken Ojalan häissä.
Näyttelijä(t):  Henna Tanskanen
Kesto:  2001–2003, 2004
Ensi- esiintyminen:  Osa 407: Markus purkaa huonoa oloa ystäväänsä (21. maaliskuuta 2001)
Viimeinen esiintyminen:  Osa 976: Aamu tahtoisi jäädä, mutta moottoritie on kuuma (25. lokakuuta 2004)
Henkilötiedot
Sukupuoli:  nainen
Kotipaikka:   Kerava
Asuinpaikka:   Lontoo
Suhteet
Vanhemmat:  Raimo Korhonen Jaana Nieminen
Sisarukset:  Teemu Korhonen Roosa Kemppainen (siskopuoli)
Infobox OKNimi-testi OK: 
Aamu Korhonen (es. Henna Tanskanen) on kuvitteellinen hahmo saippuasarjassa Salatut elämät. Aamu oli mukana sarjassa vuosina 2001–2004. Aamu on päähenkilö myös Katri Mannisen kirjassa Aamun uudet kuviot (2001). Hän esiintyy myös kirjoissa Teemun tarina (2002), Aamu, Inka ja ihana Ilari (2003) sekä Ken ja isosiskon viimeinen kesä (2003).
Yleistä > Luonne ja ulkonäkö

Aamu Korhonen on luonteeltaan temperamenttinen, sosiaalinen, sanavalmis ja itsevarma. Sarjaan saapuessaan Aamulla oli keskipitkät vaaleat hiukset, jotka nähtiin hänellä aina siihen asti, kunnes hän poistui kuvioista keväällä 2004. Palatessaan pikaisesti sarjaan syksyllä 2004 hänellä oli punaiset rastat. Aamu on aina pukeutunut kohtalaisen värikkäästi, mutta hän suosii tyylissään myös ruskean eri sävyjä.
Yleistä > Perhe ja muut tärkeät ihmissuhteet

Aamu on Jaana Niemisen ja Raimo Korhosen tytär. Aamu saapui sarjaan yhdessä äitinsä ja kaksoisveljensä Teemun kanssa, kun Ismo Laitela osti heidän kotinsa Keravalta ja he muuttivat Ismon entiseen asuntoon Pihlajakadulle. Aamulla on myös siskopuoli, Jaanan ensimmäisestä avioliitosta, nimeltään Roosa Kemppainen, jolla on Downin syndrooma. Aamun isää, Raimoa ei ole sarjassa koskaan näytetty, mutta kerran hän kutsui lapsensa lomailemaan kanssaan Teneriffalle. Aamun tärkeimmiksi ihmissuhteiksi perheensä lisäksi Pihlajakadulla muodostuivat edesmennyt hyvä ystävä Miia Laitela, entinen paras ystävä Inka Haapala sekä suuri rakkaus Ken Ojala. Myös Aamun isäpuoleksi myöhemmin ruvennut Ismo Laitela oli isossa roolissa Aamun elämässä, he tulivat vaihtelevasti juttuun.
Yleistä > Asunto ja työelämä

Lähes koko aikansa sarjassa Aamu asui Pihlajakatu 23 B:n kolmannessa kerroksessa, asunnossa B7. Hän myös asui jonkin aikaa yhdessä Ken Ojalan kanssa tämän asunnossa B5 kerrosta alempana ja siellä hän myös oleili palatessaan sarjaan syksyllä 2004.
Sarjaan saapuessaan, vuonna 2001, Aamu opiskeli ammattikoulussa maalariksi. Hän onkin yksi harvoista ammattikoulun käyneistä Pihlajakadun nuorista. Valmistuttuaan Aamu ei kyllä ainakaan Pihlajakadulla asuessaan tehnyt alaansa vastaavia töitä, hän nimittäin lähinnä tuurasi joko äitiään tai Ismoa tämän Ismon Valinta-nimisessä kaupassa ja kerran jos toisenkin Kentsua Barbaari-nimisessä kahvilassa. Vakituista työtä hän ei saanut Pihlajakadulta.
Yleistä > Lähtö ja pikapaluu

Kevään 2004 jaksoissa Aamu muutti Teemun kanssa Lontooseen heidän isänsä luo Teemun saatua opiskelupaikan lontoolaisesta musiikkikoulusta. Aamu palasi sarjaan kuitenkin vielä syksyllä 2004 tajuttuaan, ettei Lontoo ehkä ollutkaan hänen juttunsa. Aamun paluu osui sopivasti Camillan ja Kenin lähestyvien häiden ajankohtaan. Aamu oli häissä Camillan kaasona. Lopullisesti Aamu poistui sarjasta lokakuussa 2004 esitetyssä jaksossa Camillan ja Kenin pilalle menneiden häiden jälkeen.